Lingua Selcupica
Lingua Selcupica (nomen vetus Samoiedica Ostiacica) est una linguarum Samoedicarum australium, quae ad ramum Samoiedicum linguarum Uralicarum pertinent. In Districtu Iamalo-Nenetico regionis Tumenensis et in aliis regionibus Siberiae statum linguae populi indigenae habet et in ludis litterarum ediscitur. Circa 1023 hominum lingua Selcupica loquuntur. Scriptura utitur Cyrillica cum signis diacriticis non multis. Fine saeculi undevicesimi aliquot libri ecclesiastici Selcupice editi sunt, post annum 1930 abecedarium litteris Latinis compositum est, sed latinizatione finita iterum abecedarium Selcupicum Cyrillicum elaboratum est, sed solum post annum 1980 stabilitum est.